Nafarroako Parlamentuko Mahaiak, 2022ko otsailaren 21ean egindako bilkuran, Eledunen Batzarrari entzun ondoren, erabaki hau hartu zuen, besteak beste:

**1.** Izapidetzeko onartzea José Javier Esparza Abaurrea jaunak aurkeztutako galdera, Europako funtsetatik Nafarroako AHTrako 145.000.000 euro iristeko aurrekontuaren eta egutegiaren plangintza bat izateari buruzkoa.

**2.** Nafarroako Parlamentuko Aldizkari Ofizialean argitara dadin agintzea.

**3.** Osoko Bilkuran izapidetzea.

Iruñean, 2022ko otsailaren 21ean

Lehendakaria: Unai Hualde Iglesias

GALDERAREN TESTUA

Navarra Suma (NA+)talde parlamentarioari atxikitako foru parlamentari José Javier Esparza Abaurrea jaunak honako galdera hau aurkezten du, Nafarroako Gobernuko Lurralde Kohesiorako kontseilariak Osoko Bilkuran ahoz erantzun dezan:

Departamentuak aurrekontuaren eta egutegiaren plangintzarik egin al du dagoeneko, Europako funtsetatik Nafarroako AHTrako 145.000.000 euroak iristeari begira?

Iruñean, 2022ko otsailaren 17an

Foru parlamentaria: José Javier Esparza Abaurrea